Casowe cony w Europje

Europa ma styri casowe cony: pódwjacoroeuropski cas (WET/GMT), srjejźnoeuropejski cas (CET), pódzajtšnoeuropski cas (EET) a Moskowski cas (MSK).

Pódwjacornoeuropski cas (WET, UTC+0, GMT) jo casowa cona Färöskich kupow, dłujkozajtšneje Grönlandskeje, Irskeje, Islandskeje za cas cełego lěta, Kanariskich kupow, Madeiry, kupy Man, Portugalskeje a Zjadnośonego kralojstwa. Jogo engelske mě jo Western European Time (WET).

Srjejźnoeuropejski cas (CET, UTC+1) jo mě casoweje cony, kótaraž ma casowu diferencu jadneje góźiny wót koordiněrowanego swětowego casa (UTC). Wužywa se wót wšych krajow w pódwjacornej kontinentalnej Europje wótglědajucy wót Portugalskeje, wužywajuceje pódwjacoroeuropski cas. Engelske mě jo Central European Time (CET).

Pódzajtšnoeuropski cas (EET, UTC+2), engelski Eastern European Time (EET), jo casowa cona pódzajtšo- a pódpołnocnoeuropejskich krajow mjazy srjejźnoeuropejskeju casoweju conu a Rusojskeju (Běłoruska, Bulgaŕska, Cypriska, Estniska, Finska, Grichiska, Letiska, Litawska, Moldawska, Rumuńska, Kaliningradska prowinca, Ukraina).

Moskowski cas (MSK, UTC+3) () jo casowa cona europskego źěla Rusojskeje.
Wón wužywa se mimo togo w cełem kraju za jězdne abo lětańske plany śěgow, lětadłow, łoźow. Wóno teke wustupujo w telegramach, mejlkach atd. Cas jo cesto zdźělone wšudy w kraju za cas radijowych wusćełanjow.

"Moskowski normalny cas (MSK)" wótpowědujo UTC+3 w zymje, mjaz slědnym tyźenjom oktobra a slědnym tyźenjom měrca, lětny cas wótpowědujo UTC+4.

 Glědaj teke 
 Casowe cony w Europje w lěśu

Kategorija:Casowe cony
Kategorija:Europa